**Z Á P I S N I C A**

Zo 6. riadneho zasadnutia obecného zastupiteľstva, ktoré sa konalo dňa 26. októbra 2016 v zasadačke obecného úradu v Dolných Strhároch o 16,30 hod.

**OBECNÉ ZASTUPITEĽSTVO OBCE DOLNÉ STRHÁRE sa na 6. riadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

3. Kontrola plnenia uznesení

4. Návrh VZN 2/2016 o poskytovaní dotácií z rozpočtu obce Dolné Strháre

5. Menovanie členov inventarizačnej komisie na vykonanie inventarizácie majetku obce na rok 2016

6. Rôzne

7. Pripomienky a otázky poslancov a občanov obce

8. Rekapitulácia uznesení

9. Záver

**K bodu 1. Otvorenie**

Starostka obce Mgr. Gabriela Hudecová  otvorila a viedla zasadnutie OZ. Na 6. riadnom zasadnutí OZ privítala poslancov OZ a všetkých prítomných hostí. Uviedla, že poslanec Pavel Jardek nie je prítomný , nakoľko je v práci a ospravedlnila sa aj Ing. Čerpáková . Skonštatovala, že rokovanie obecného zastupiteľstva je uznášania schopné aj pri počte 4 prítomných poslancov.

Oboznámila prítomných s programom rokovania OZ, ktorý bol v predstihu v zmysle zákona č. 369/1990 Zb. o obecnom zriadení doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie programu , prípadné zmeny v programe.

Nakoľko nikto s prítomných poslancov nemal návrhy na doplnenie, dala hlasovať za predložený návrh programu.

Za predložený návrh programu rokovania obecného zastupiteľstva poslanci hlasovali nasledovne a program zasadnutia schválili.

ZA : 4 - Ing. M. Hudec, D. Lukaj, Ing. M. Šamaj , J. Bazovský

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bola určená Bc. Soňa Sláviková – pracovníčka Obecného úradu a za overovateľov zápisnice boli určení Dušan Lukaj a Ján Bazovský . Za predsedu návrhovej komisie bol navrhnutý Ing. Miroslav Hudec a za člena Ing. Miroslav Šamaj . Nebol podaný iný návrh , a tak dala starostka hlasovať o takto  predloženom návrhu, ktorý poslanci schválili.

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj, J. Bazovský

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesení zo zasadnutia OZ zo dňa 28. 09.2016.

Obecné zastupiteľstvo odporučilo :

- pripraviť VZN o čerpaní dotácií z rozpočtu obce bolo splnené nakoľko sa dnes predkladá na schválenie .

* Odpovedať na žiadosť pani Hubrich na prenájom bytu – splnené
* Osloviť dodávateľov na opravu elektrického vedenia v spoločenskom dome - splnené / návrhy budú dnes predložené v bode rôzne /

OZ zobralo na vedomie predloženú správu o plnení uznesení z ostatného zasadnutia zastupiteľstva.

**K bodu 4. Návrh VZN 2/2016 o poskytovaní dotácií z rozpočtu obce Dolné Strháre**

Starostka oboznámila prítomných s návrhom VZN č.2 /2016 , ktorý bol v predstihu uverejnený na úradnej tabuli obce ako aj na webovej stránke obce. VZN o poskytovaní dotácií z rozpočtu obce bol vypracovaný na základe požiadavky , ktorá bola doručená na obecný úrad a tým vznikla potreba vypracovať jednotný postup pri poskytovanej dotácie z rozpočtu obce.

Poslanci predložili svoje návrhy a pripomienky na zapracovanie :

Poslanci si predložený návrh prečítali a /s upraveným návrhom na základe ich pripomienok / takto predloženým návrhom VZN č. 2/2016 o poskytovaní dotácií z rozpočtu obce Dolné Strháre súhlasia.

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj, J. Bazovský

PROTI: 0

ZDRŽALI SA : 0

**K bodu 5. Menovanie členov inventarizačnej komisie na vykonanie inventarizácie**

**majetku obce na rok 2016**

Podľa zákona č. 431/2002 a vnútorného predpisu pre vykonanie inventarizácie obce Dolné Strháre sa má k 31.12.2016 vykonať riadna inventarizácia na základe príkazu starostu obce .

Starostka predložila návrh , aby inventarizáciu vykonali poslanci obecného zastupiteľstva .

Po prehodnotení návrhu poslanci súhlasili s predloženým návrhom .

Členmi inventarizačnej komisie budú : Ing. M. Hudec, D. Lukaj, Ing. M. Šamaj , Pavel Jardek, Ján Bazovský

OZ zobralo na vedomie predloženú správu o menovaní inventarizačnej komisie.

**K bodu 6. Rôzne**

V bode rôzne :

* Predložila žiadosť na prenájom nájomného bytu . Žiadateľmi sú Jozef Jusko a Dana Madulová , bytom Sabinov. Upozornila poslancov na zákon o ochrane osobných údajov , nakoľko predložená žiadosť obsahuje aj osobné údaje .

Poslanci sa oboznámili so žiadosťou ako aj s priloženými prílohami. Podľa predložených dokumentov táto rodina spĺňa podmienky stanovené vo VZN obce o prenájme nájomného bytu.

Vyjadrenia : Ing. M. Šamaj – upozornil na zdravotné riziko , pre deti nakoľko je v byte neustále pleseň .

Ing. M. Hudec – navrhol možnosť ponúknuť na prenájom dom , ktorý obec kúpila a v ktorom je potrebné urobiť menšie stavebné úpravy .

Poslanci sa po rozprave spoločne zhodli , že z hygienických a zdravotných dôvodov nájomný byt nie je vhodný na bývanie a je potrebné naplánovať investíciu na odstránenie podmáčania a  plesne nachádzajúcej sa na stenách bytu.

Poslanci OZ odporučili starostke obce odpovedať na predloženú žiadosť v zmysle ich záverov.

* Informovala o ponuke SSE na výmenu verejného osvetlenia v obci .

Poslancom boli poslané materiály na preštudovanie.

Vyjadrenia : poslanci uviedli , že zatiaľ nevidia dôvod na výmenu verejného osvetlenia, pretože ešte plní účel a poruchovosť nie je výrazná. Ďalej tiež upozornili na finančné náklady , ktoré sú pri tejto ponuke vysoké.

Nakoľko ponuka nie je časovo obmedzená , odporúčajú starostke zavolať zamestnanca SSE na stretnutie , aby ich bližšie poinformoval o ponuke .

* Predniesla ponuku na opravu elektroinštalácie v Spoločenskom dome , ktorú pripravil Jozef Seifert – MSK. Ďalšie ponuky zatiaľ doručené neboli.

Navrhla spôsob výmeny postupne na etapy.

Vyjadrenia poslancov : ponuku si spoločne prešli a tiež návrh na opravu elektroinštalácie na etapy.

Poslanci odporučili starostke ,aby oslovila aj ďalších dodávateľov a ich ponuky predložila na najbližšom stretnutí , kde sa určí ďalší postup pri rekonštrukcii.

* Informovala o zrušení výzvy opatrenia 7.4 pre obce . V našom prípade išlo o podaný projekt na kamerový systém v okolí obecného úradu.

Poslanci zobrali na vedomie informáciu o zrušení výzvy.

* Oboznámila prítomných s úmyslom zakúpiť prívesný vozík za osobným autom . Ponúkla možnosť poslancom odporučiť potrebné parametre .

Poslanci odporučili starostke rozmer vozíka 2,10m x 1,20m a nakoľko bude suma za kúpu prívesného vozíka do finančného limitu starostky ,odporučili zistiť výhodnú ponuku cez stránky na internete .

* Oboznámila prítomných so zmenou dátumu stretnutia s dôchodcami. Podujatie sa uskutoční dňa 12.11.2016. Kultúrna komisia zasadala a členovia predniesli návrhy na upomienkové darčeky ako aj na pohostenie a ďalšie aktivity , ktoré bude potrebné zabezpečiť. Požiadala poslancov ,aby sa zúčastnili a zapojili do prípravy tohto podujatia.
* Oprava odkvapov v Spoločenskom dome sa vykoná v najbližšom čase .

Práca bude vykonaná na základe dohody.

* Informovala o ponuke OR PZ vykonať prednášku pre seniorov v obci .

Prítomný obyvatelia obce sa vyjadrili , že pochybujú o záujme so strany seniorov o takúto prednášku.

**K bodu 7. Pripomienky a otázky poslancov a občanov obce**

Poslanci a prítomní obyvatelia obce sa počas zasadnutia vyjadrovali aj k jednotlivým bodom.

Neboli prednesené konkrétne pripomienky , ktorými by sa mala starostka zaoberať .

**K bodu 8. Rekapitulácia uznesení**

Predseda návrhovej komisie Ing. Miroslav Hudec prečítal prijaté uznesenia . Členovia návrhovej komisie a overovatelia zápisnice prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 9. Záver**

Po vyčerpaní všetkých bodov programu starostka obce poďakovala poslancom a ostatným prítomným za aktívnu účasť na zasadnutí .

Zapísala: Bc. Soňa Sláviková

Overovatelia zápisnice potvrdzujú správnosť a kompletnosť zápisnice:

Dušan Lukaj

Ján Bazovský

Mgr. Gabriela Hudecová

starostka obce

V Dolných Strhároch 26.10.2016